ky ru ky ba ky ky ru ky mhr bg ru ky ru ru myv ru hbs_cyr ky ba ky ky ru ky mhr bg ru ky ru ru myv ru hbs_cyr ky ru ky en de en fa ru ru en ky ky ky ky ky ky ky ky ky ru ky ky ky ky ky ky ky ky ky ky tt fr es es nl ky ky en ky ky ky ky ru ru ky ru de ky de ky de ky de ky de ky de ky de tt ky ky ru ru ru uk hbs_cyr ru ru ru ru fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en
— Мээрбек  мырза кандайсыз? Келинчеги ооруп жатат деп уктук, учурда ахыбалы жакшыбы?
—Жүрөм, эл катары эле өз оокатымды кылып. Ооба, келинчегим учурда ооруканада  жатат. Өзүм карап жатам.  Бардыгы Кудайдан эми.
Силердин гезит өткөндө Марипа Алыйкулова деген аялдын  мен тууралуу айткандарын бир тараптуу кылып чыгардыңар. Эми менин да пикиримди коомчулукка жеткиргиле.
-Жеткирели. Сизге карата козголгон кылмыш ишинин артында Асылбек Жээнбеков тураарын айтып жатасыз. Мунун себеби эмнеде?
-Эми азыр сүйлөп  койсоң  эле балээге калат  экенсиң. «Асылбек Жээнбеков мандатын тапшырыш керек» деген сөзүм үчүн куугунтук башталды. Алгач  ГКНБга 2 ай сүйрөп, эч нерсе таппай, ИИМге, Финполго тапшырма беришти. Асылбек Жээнбековдун буйругу экени айдан ачык, ал аз келгенсип Асылбек Жээнбеков бир аялдын этегине жармашып алып, мени жаманатты кылып жатат. Бул өтө эле пастык. Учурда жактоочум бул иштин үстүнөн иштеп жатат. Алыйкулованы сотко берели деп жатабыз.
— Сизди миллиондорду жеп коюптур деген маалыматтар  жалганбы ошондо?
-Анын баары жомок! Кыргыз көмүрдөн  жеди деп текшеришип эч нерсе табышпады, таппайт дагы. Анткени мен миллион жемек турсун айдаган машинам, жашаган үйүм да жок азыр. Айласы  кетип мындан көп жыл мурун Асылбек Жээнбеков спикер болуп турганда,   “Апрель баатырларына  бөлүнгөн  500 миң сомду Мискенбаев  жеп койду” —  деп Кудайдан коркпостон караандай калпты айтып жатышат. 2014-жылы мен жаңы эле «Айкөл Ала-Тоо» коомдук бирикмесине  төрага болгон учурда менин орун басарларым, ошол эле Асылбек Жээнбековдун буйрутмасы менен мени каралап жаткан Марипа Алыйкулова болуп спикерге  киришкен. Ошондо Асылбек Жээнбеков Апрель окуясынан жаракат алгандарга, “1 млн  500 миң бөлүп берем” — деп убада кылыптыр. Иш жүзүндө  500 миң  сом гана берген. Кийин уюмдун ичинде, “калган 1 миллион эмнеге берилген  жок?”  деген сөз чыккан соң, Асылбек Жээнбековго көлөкө  түшүрбөйүн деп мен дагы 500 миң сом таап жаракат алгандарга бөлүштүрүп бергем. Азыр тескерисинче Асылбек мырза мага карыз.
—Үй-бүлөлүк башкарууга коркунуч  бар дедиңиз эле, ошол оюңуздан кайттыңызбы?
-Кайткан жокмун, тескерисинче менин айткан  сөздөрүм толугу менен далилденди. Азыр баарын Асылбек Жээнбеков  менен анын кудалары чечип жатат. Аны баары билет, бирок коркуп айта алышпайт,  менимче  кызмат бөлүшкөндө  устукан жетпей калгандар көп чындыкты кеч болсо да айтып чыгышат. Мындай жол менен кете берсек, Кыргызстан эмей эле «Кудастан» болуп калчудайбыз.
-Камап коёт деп коркпойсузбу?
-Менин коркконумду качан көрдүңөр эле?!  Коркуп, тымпыйып олтургандан көрө чындыкты  айтканым артык. Убагы келгенде мени  түшүнгөндөрдүн саны көп болот. Мен убагында Бакиевдер аткан октон коркпой, башымды сайып,  Ак үйдү көздөй барып, оор жаракат алып майып болуп калгам. Бутумда сөөктүн ордунда темир турат, зыркырап оорутат, бирок адилетсиздикти көрсөң жүрөгүң  андан да катуу ооруйт. Мен адилеттик үчүн башымды сайып койгон жигитмин! Камаса камасын, кашык каным калганча күрөшөм булар менен.
-Коррупция менен күрөш катуу жүрүп жатат дегенге кошуласызбы?
-Шайлоодо,  “Сооронбай Жээнбеков коррупция менен күрөшөм”  дегенде колдоп жанында жүрдүк го, анысы жакшы, бирок адилеттүү болуп баарын тегиз камашы керек. Раим миллион тайраңдап жүрөт, аны камасын. ТЭЦ  боюнча кредиттик келишимди жарым саатттын ичинде 3 окуудан тең өткөрүп салган ошол кездеги спикер Асылбек Жээнбековду камасын, 600 долларлык кычкачтардын баасы жогору  экенин билип туруп кабыл алган ошол кездеги өкмөт башчы да камалышы керек, ким экенин жакшы билесиңер. 25 жыл “досум, шеф, Кудайдан кийин эле сиз болосуз мен үчүн” — деп жүрүп, бийликке жеткенден кийин далысына бычак урган адамды эмне деп түшүнсө болот? Мен ойлойм,  Жээнбековдор тарыхта коррупция менен күрөшкөн адам катары эмес, “саткын”  деген наам менен калышат. Анткени 25 жыл Атамбаевдин жанында  жүрүп, көздөрүн  туман басып, президент болгондо эле ачылыптырбы, бул жагы эч кандай логикага туура келбейт. “Өч алуу үчүн саясий куугунтук болбойт” — деп өткөндө Жогорку Кеңеште айтты. Айтканы менен жасаганы эки башка болуп жатпайбы. Учурда  келинчегимдин  саламаттыгы үчүн кам көрүп чуркап жүрөм. Алты айлык эмчекте уулубуз бар. Ошого кыйын болуп жатат. Бир бутум Финполдо, бир бутум  ооруканада азыр. Бул күндөр да өтөт. Кудайым күч-кубат берсин, өлүп эле калбасам, мен актыгымды далилдейм!
-Алмазбек Атамбаевди көптөр  сатып кетиптир, сиз дагы деле колдойсузбу?
-Мен бийлик үчүн же жеке кызыкчылык үчүн эч качан жакын адамымды сатпайм! Атамбаевди саткандарды Кудайга койдум, ошол сатып кеткен адамдарга  эч кимге кылбаган жакшылыктарды кылды эле. Мен эч качан сатпайм, сата турган оюм да жок. Көзү өтүп кетсе да, көрүстөнүнө барып гүл коюп, куран окуп турам…
-Саясий абал боюнча пикириңиз кандай?
-Күзүндө өкмөттүн курамын алмаштырабыз деген пландары бар экен, мындан тышкары Парламентти таркатып, өзүнүн тил алчаак адамдарын депутат кылабыз деп кыялданып жатышыптыр. Менимче азыркы депутаттар эми буларга 100% ишенбейт жана толугу менен баш ийбейт. Анткени Парламентти таркатуу учурдагы депутаттарга пайда алып  келбейт. Ал эми Сооронбай Жээнбековго  берилген ишеним кредити түгөнүп жатат.
-Сооронбай Жээнбеков боюнча сөз кылып калдыңыз, президент болгондон кийин кандай иштеп жатат?
-Ачыгын айтканда ушул киши үчүн чуркаганыма абдан өкүнөм, муну президент кылгандар көчөдө  калып, жанында баягы эле Бакиевчилер топтолуп калды. Таласта  эң оор кырдаалда, Эч кандай реформа боюнча сөз кылбай эле коёлу. Армениянын премьер-министри 20 күндө жасаган ишти 7 айда жасай алган жок. Жеңил-желпи пиар менен алек, элге анын  кортеджи жок жүргөнү же жөнөкөй борт менен учканы  кереги жок. Бизге реформа жана өнүгүү керек. Эртең президент болгонуна бир  жыл болот, сурасаң бир алгылыктуу ишин эч ким айта албайт! Коррупция менен күрөштү адамдарды камап олтуруп токтото албайсың, аны баары жакшы билет. Айлык, пенсия, жөлөк пул көтөрүлмөйүн эл жылышты байкабайт. Тилекке каршы, Акаев менен Бакиевден Жээнбековдор сабак албаптыр…
Соңку макалаИкрам жок, эми Ташов кимге таянып кутуруп жатат?
Кийинки макала«Ата-Журт» партиясынын лидери Камчыбек Ташиевге оңтойсуз суроолор?..
Аликбек Жекшенкулов, дипломат, саясат илимдеринин доктору: “Биз эгемендүүлүккө жоопкерчилик менен мамиле кылуубуз зарыл”
Аликбек Жекшенкулов: «Өнөктөш мамлекеттер менен саясий, экономикалык, маданий кызматташуу жакшы нукка түштү»
Турсунбек Акун: «Президенттин кадр саясаты тууралуу жакшы гана пикир айталам»
Пикир калтырыңыз Отменить ответ
Бүгүн сотто Текебаев прокурорго: «Эй Айбан, Былжырабай отур!»
СДПКнын активисттери, СДПКны чанып Сариев менен Бабановго кире качты…
Текебаев бийликтин күбөсү Модинди жарга такады. Бийликтин апыртмалары ачылганы калды (бүгүнкү...
Өмүрбек Текебаев президенттик шайлоого катышат…
«Жаман иттин аты Бөрүбасар»деген ушул тура…
ӨМҮРБЕК ТЕКЕБАЕВ: Сөзүң өлгөнчө өзүң өл дейт! Мен андай мүмкүнчүлүктү Атамбаевге...
Биздин күч — ачуу чындык!
Чындык.kg — маалымат агенттиги, чыгарылган материалдар үчүн жоопкер эмес. Материалдарды колдонууга уруксаат сайтка гиперссылка берүү шарты менен гана берилет.
Бишкек шаары, тел.: +996 553 414115,